**ΕΠΙΚΟ ΘΕΑΤΡΟ**

Εργασίες για το μάθημα της Τετάρτης 21 Ιουνίου.

Α. Δείτε την ταινία του Jules Dassin *Η Δοκιμή* (1974) στο youtube.  Πώς επιτυγχάνει η ταινία αυτή τον στόχο της να ενημερώσει και να κινητοποιήσει σε δράση την διεθνή κοινότητα της εποχής της στην οποία απευθύνεται σχετικά με την πολιτική κατάσταση στην Ελλάδα την εποχή της χούντας;

Προσέξτε ιδιαίτερα και βρείτε παραδείγματα για τα εξής:

1.  Μη ψευδαισθητική τέχνη που δηλώνει ότι είναι τέχνη.

2.  Τεχνική μοντάζ.  Μείξη πολλών μέσων (π.χ. αφήγησης, δραματοποίησης, τραγουδιού, προβολών, υλικό ντοκυμαντέρ κλπ)

3.  Επεισοδιακή δομή (πλοκή δομημένη σε σειρά από αυτόνομα επεισόδια)

4.  Πρόκειται για ταινία με θέση;  Πώς προκύπτει αυτό;

Β. Η άσκηση αυτή βασίζεται στο Μπέρτολντ Μπρεχτ, *Σκηνή του δρόμου* που περιέχεται στο βιβλίο «Αρχιτέκτονες του σύγχρονου θεάτρου» σελ. 83-93, στην βιβλιοθήκη της Σχολής ή σε ψηφιακή μορφή στο e-class.

Διάβασε το κείμενο και απάντησε στα εξής ερωτήματα:

1. Εξήγησε πώς το παράδειγμα της *Σκηνής του δρόμου* διαγράφει το θέατρο που οραματίζεται ο Μπρεχτ (επικό);
2. Τί προέχει στην αναπαράσταση της *Σκηνής του δρόμου*, η πλοκή, το τί συνέβη, ή η διαγραφή των χαρακτήρων;
3. Εξήγησε τί ρόλο παίζει η αφήγηση και τί η δραματοποίηση στην αναπαράσταση της *Σκηνής του δρόμου*.
4. Το ρόλο παίζει η ψευδαίσθηση στο επικό θέατρο, εξάγοντας πάντα συμπεράσματα από την *Σκηνή του δρόμου*;
5. Τί στόχο έχει η αφήγηση της *Σκηνής του δρόμου*, και πώς ο στόχος καθορίζει το περιεχόμενο της αφήγησης;

Οι ασκήσεις αυτές θα παρουσιαστούν προφορικά στην τάξη.